CELEX: 62020CN0374
Language: hr
Date: 2020-08-07 00:00:00
Title: Predmet C-374/20 P: Žalba koju je 7. kolovoza 2020. podnio Agrochem-Maks d.o.o. protiv presude Općeg suda (četvrto vijeće) od 28. svibnja 2020. u predmetu T-574/18, Agrochem-Maks protiv Komisije

5.10.2020   
            
            
               HR
            
            
               Službeni list Europske unije
            
            
               C 329/8
            
         
      Žalba koju je 7. kolovoza 2020. podnio Agrochem-Maks d.o.o. protiv presude Općeg suda (četvrto vijeće) od 28. svibnja 2020. u predmetu T-574/18, Agrochem-Maks protiv Komisije
      (Predmet C-374/20 P)
      (2020/C 329/11)
      Jezik postupka: engleski
      
         Stranke
      
      
         Žalitelj: Agrochem-Maks d.o.o. (zastupnici: S. Pappas i A. Pappas, odvjetnici)
      
         Druge stranke u postupku: Europska komisija, Kraljevina Švedska
      
         Zahtjevi
      
      Žalitelj od Općeg suda zahtijeva da:
      
                  —
               
               
                  ukine pobijanu presudu;
               
            
                  —
               
               
                  vrati predmet Općem sudu na ponovno odlučivanje;
               
            
                  —
               
               
                  naloži Komisiji snošenje vlastitih troškova i troškova žalitelja u ovom postupku.
               
            
         Žalbeni razlozi i glavni argumenti
      
      Opći je sud pogrešno protumačio i primijenio pravila postupka u vezi sa zahtjevima za dodatnim informacijama u kontekstu obnove odobrenja aktivne tvari.
      Opći je sud počinio pogrešku koja se tiče prava time što je zaključio da se pritužba (u vezi sa sedam nedovršenih pitanja) o tome da postojanje neslaganja između EFSA-ine ocjene i ocjene države članice izvjestiteljice zahtijeva detaljno obrazloženje o tom pitanju, mora odbaciti kao neosnovana u vezi sa četvrtim pitanjem i kao neučinkovita u vezi s ostalim pitanjima.
      Opći je sud počinio pogrešku koja se tiče prava time što nije uzeo u obzir sve relevantne elemente kako bi ispitao žaliteljeva legitimna očekivanja.
      Opći je sud pogrešno kvalificirao činjenice i povrijedio članak 6. točku (f) Uredbe br. 1107/2009 (1), točku 2.2 Priloga II. toj uredbi i načelo proporcionalnosti.
      Opći je sud počinio pogrešku koja se tiče prava time što je pogrešno protumačio i primijenio načelo predostrožnosti.
      
         (1)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL 2009., L 309, str. 1) (SL, posebno izdanje na hrvatskom jeziku, poglavlje 3., svezak 61., str. 52.).